Predsjednica Kolinda Grabar-Kitarović danas je na svečanoj sjednici povodom Dana Istarske županije i 70. obljetnice Pariške konvencije u Pazinu izviždana nakon što je u svom govoru spomenula Katoličku crkvu.



Naime, kako javlja N1, Kolinda je prvo pozdravila antifašiste Istre, za što je prvo pobrala velii pljesak prisutnih, da bi potom bila izviždana kada je počela govoriti o Crkvi i njenom doprinosu pripajanja Istre Hrvatskoj.



"Crkva je iz ideoloških razloga bila izložena različitim progonima, pa i ubojstvima svećenika i vjernika. I to treba reći kao jednu od istina u cjelini povijesti toga vremena", rekla je predsjednica.



Osim nje, izviždani su i saborski zastupnik Anton Kliman, ali i ministar mora, prometa i infrastrukture Oleg Butković.



S druge strane, govor bivšeg predsjednika Stjepana Mesića prekidan je nekoliko puta jakim pljeskom i ovacijama. Svaki put kad je izgovorio riječ "Tito", brojna publika nastavila je za njim skandirati, prenosi N1.

